Vyf motors by Rustenburg-sportterrein aan die brand gesteekArgieffoto Vyf voertuie, insluitend ŉ ambulans, is Woensdagaand in Sunrise Park naby Rustenburg in Noordwes aan die brand gesteek. “Volgens inligting is die voertuie by die sportterrein in uitbreiding 11 aan die brand gesteek nadat ŉ groep van 10 persone glo toegeslaan en die voertuie by die eienaars afgeneem het,” het lt.kol. Amanda Funani, woordvoerder van die polisie, gesê. “Die motief vir die voorval is onbekend. Niemand is nog in hegtenis geneem nie.” Sy het gesê Boitekong-polisie ondersoek ŉ saak van openbare geweld. Een van die voertuie is ŉ bakkie wat aan die Rustenburg-munisipaliteit behoort, ŉ ambulans van ŉ myn, en twee bakkies en ŉ Toyota Quantum-minibus wat aan veiligheidsmaatskappye behoort.